stanford-oval/wikipedia huggingface dataset:
C-3PO

| C-3PO |
| --- | --- |
 Näyttelijä Anthony Daniels käsissään C-3PO:n pää.
Luoja(t):  George Lucas
Elokuva:  Tähtien sota (1977) Imperiumin vastaisku (1980) Jedin paluu (1983) Star Wars: Episodi I – Pimeä uhka (1999) Star Wars: Episodi II – Kloonien hyökkäys (2002) Star Wars: Episodi III – Sithin kosto (2005) Star Wars: The Force Awakens (2015) Rogue One: A Star Wars Story (2016) Star Wars: The Last Jedi (2017) Star Wars: The Rise of Skywalker (2019)
Elokuvasarja:  Tähtien sota
Näyttelijä(t):  Anthony Daniels
C-3PO (lyhyesti 3PO) on yhdysvaltalaisen elokuvaohjaaja George Lucasin luomissa Tähtien sota -elokuvissa esiintyvä droidi. Hän on R2-D2:n ohella ainut kaikissa pääsaagan elokuvissa esiintyvä hahmo, ja kaikissa niistä häntä näyttelee Anthony Daniels. Daniels kieltäytyi ensin roolista, mutta muutti mielensä nähtyään Ralph McQuarrien tekemän maalauksen hahmosta.
C-3PO on ihmisiä palvelemaan suunniteltu protokolladroidi, joka väittää tuntevansa yli 6 miljoonaa kommunikointimenetelmää. Hänet on usein nähty pitkäaikaisen ystävänsä R2-D2:n kanssa. Elokuvien ajan hän on harvoja hahmoja, jotka ymmärtävät R2-D2:n konekieltä, ja hän myös kääntää puheet niin, että katsojatkin sen ymmärtävät. Hänen päätoimintoihinsa kuuluu protokollan ja käännösten asiantuntemus.
Erikoistehostesuunnittelija John Stears suunnitteli C-3PO:n alkuperäiseen Tähtien sota -elokuvaan Ralph McQuarrien konseptikuvituksen pohjalta.
Esiintymiset > Kaanon > Alkuperäinen trilogia

Esiintyessään ensi kerran vuoden 1977 elokuvassa Tähtien sota (myöhemmältä nimeltään Star Wars: Episodi IV – Uusi toivo), C-3PO ja R2-D2 ovat Tantive IV -aluksella sen joutuessa Galaktisen Imperiumin tähtihävittäjä Devastatorin hyökkäämäksi. R2-D2:n saatua prinsessa Leialta tehtäväksi viedä salainen viesti Obi-Wan Kenobille, viestistä tietämätön C-3PO seuraa häntä pakokapselissa aavikkoplaneetta Tatooinelle. Siellä he joutuvat jawojen vangeiksi ja C-3PO myydään Owen Larsille. C-3PO suostuttelee hänet ostamaan myös R2-D2:n.
C-3PO on oitis uskollinen uudelle isännälleen ja velipuolen pojalle, Luke Skywalkerille. R2-D2 kuitenkin seuraa yhä ennen pakokapseliin astumista saamiaan ohjeita ja lähtee omin päin etsimään Obi-Wania, jonka hän, Luke ja C-3PO löytävät jouduttuaan ensin hiekkakansan hyökkäämäksi. Droidit ovat koko elokuvan ajan riippuvia toisistaan ja Yavinin taistelussa hän osoittaakin huolta R2-D2:n suhteen. Kun R2-D2 palaa taistelusta haavoittuneena, C-3PO jopa tarjoaa osiaan hänen korjaamisekseen.
Imperiumin vastaiskussa, kun yksi Imperiumin luotaindroideista laskeutuu jääplaneetta Hothille, C-3PO tunnistaa droidin, minkä johdosta Kapinaliiton jäsenet tajuavat heidän piilopaikkansa paljastuneen. C-3PO pakenee Leian, Han Solon ja Chewbaccan kanssa Millennium Falconilla, samalla kun R2-D2 seuraa Lukea Dagobahiin etsimään Yodaa. Oltuaan takaa-ajettuna hetken, he suuntaavat Falconilla planeetta Bespinin Pilvikaupunkiin.
Pilvikaupungissa he joutuvat väijytyksen kohteeksi ja yksi iskusotilaista ampuu C-3PO:n palasiksi. Chewbacca yrittää korjata hänet, mutta huonoin tuloksin, ja kantaa tätä selässä todistaessaan Hanin jäädyttämistä karboniittiin. Vasta kun he pääsevät pakoon Pilvikaupungista ja saapuvat kapinallisten tapaamispaikkaan, R2-D2 korjaa C-3PO:n kunnolla.
Jedin paluussa, osana Hanin pelastusoperaatiota, Luke lähettää C-3PO:n tulkkaajaksi Jabba the Huttille. Kun Luke, Leia ja Lando Calrissian solutautuvat palatsiin, he kukistavat Jabban ja tämän kätyrit, samalla kun R2-D2 vapauttaa C-3PO:n. C-3PO liittyy myöhemmin kommandoryhmään, jonka tarkoitus oli tuhota Endorin metsäkuuhun rakennettu toista Kuolemantähteä suojaava suojakilpigenraattori. Ryhmän joutuessa ewokien vangeiksi, nämä palvovat C-3PO:ta kuin jumalolentoa. Luke uskottelee ewokeille tämän oikeaksi jumalolennoksi levitoimalla C-3PO:n kehoa jedivoimillaan. Illalla C-3PO suostuttelee ewokit auttamaan Imperiumin pysäyttämisessä.
Esiintymiset > Kaanon > Esiosatrilogia

Elokuvassa Star Wars: Episodi I – Pimeä uhka paljastuu, että Anakin Skywalker rakensi droidin romuosista, mutta ei ollut saanut tälle päällyslevyjä näiden kalliin hinnan vuoksi. Elokuvassa hän tapaa R2-D2:n ensimmäistä kertaa, kuten myös Qui-Gon Jinnin, Padmé Amidalan ja Jar Jar Binksin. Hän on myös osa Anakinin varikkotiimiä "Boonta Eve" -rakettirekikisassa. Anakin voittaa kisan ja Qui-Gonin vedonlyönti pojan isännän, Watton, kanssa vapauttaa hänet orjuudesta. Anakin lähtee pois Tatooinelta ja hyvästellessään C-3PO:n hän varmistaa, ettei hänen äitinsä myy tätä.
Elokuvassa Star Wars: Episodi II – Kloonien hyökkäys on kulunut 10 vuotta Pimeän uhan tapahtumista. Anakin palaa Tatooinelle Padmén kanssa pelastaakseen hengenvaarassa olevan äitinsä. He tapaavat jälleen C-3PO:n, jolle oli nyt asennettu päällyslevytkin. Hän esittelee heidät Shmin uudelleen aviomiehelle, Cliegg Larsille, tämän pojalle Owenille ja Owenin tyttöystävälle Beru Whitseunille.
Shmin kuoleman ja hautajaisten jälkeen C-3PO lähtee Anakinin ja Padmén mukana Geonosikselle pelastamaan Obi-Wan Kenobin. Taistleun aikana hänen päänsä irtosi hetkellisesti muusta kehosta ja päätyi taisteludroidin kehoon vastentahtoisesti osaksi taistelua, kunnes jedimestari Kit Fisto pysäytti hänet. R2-D2 korjasi hänet myöhemmin ja molemmat droidit olivat ainoita todistajia Anakinin ja Padmén salaisissa häissä Naboolla.
Elokuvassa Star Wars: Episodi III – Sithin kosto C-3PO on Padmén henkilökohtainen avustaja ja on saanut myös nykyisen kultaisen kuorensa. Hän tietää Padmén raskaudesta sekä tapaamisista kahden muun senaattorin, Bail Organan ja Mon Mothman, kanssa. Myöhemmin hän seuraa Padméa planeetta Mustafarille. Kun palastuu, että Obi-Wan tullut paikalle salamatkustajana, Voiman pimeälle puolelle kääntynyt Anakin, nyt sith-lordi Darth Vader, kuristaa vaimonsa tajuttomaksi. C-3PO:n ja R2-D2:n viedessä Padmé turvaan, Obi-Wan ja Anakin päätyvät kaksintaisteluun, jossa Anakin haavoittuu hyvin vakavasti. Obi-Wanin palattua, C-3PO ohjaa aluksen Polis Massalle, jossa Padmé synnyttää Luken ja Leian juuri ennen kuolemaansa. Bail Organa luovuttaa C-3PO:n ja R2-D2:n kapteeni Raymus Antillesin huostaan ja käskee C-3PO:n muistin pyyhittäväksi. Tämä juonenkäänne luotiin selitykseksi sille, miksi C-3PO ei tunnistanut Owen Larsia ennestään alkuperäisessä trilogiassa.
Esiintymiset > Kaanon > Jatko-osatrilogia

Elokuvassa Star Wars: The Force Awakens C-3PO nähdään ensin Leian mukana, kun he saapuvat Takodanalle ja sen jälkeen ainoastaan Vastarinnan tukikohdassa. Hän tietokantansa oli päivitetty ymmärtämään 7 miljoonaa eri kieltä, mutta hän oli kadottanut toisen käsivartensa ja tilalle oli asennettu punainen käsivarsi. R2-D2 oli jättänyt hänet yksinäiseksi sammuttuaan Luken katoamisen jälkeen. Toisin kuin BB-8, C-3PO alkoi jo uskoa ettei R2-D2 enää heräisi, kunnes Ensimmäisen ritarikunnan Tähdentappajatukikohdan tuhoutumisen jälkeen R2-D2 heräsi ja C-3PO ilmoitti tästä Leialle. Elokuvan lopussa hän oli myös saanut takaisin alkuperäisen käsivartensa.
Elokuvassa Star Wars: The Last Jedi C-3PO on aluksi huolissaan siitä miten D’Qarin evakuointi onnistuisi ja Leian ollessa tajuttomana Ensimmäisen ritarikunnan seuraavan hyökkäyksen jäljiltä, hän ilmaisee vastalauseensa Poe Dameronin kapinointia sekä Finnin ja Rose Ticon tehtävää kohtaan. Craitin taistelun aikana hän tapaa jälleen Luken, joka oli lähettänyt Voiman kautta kuvajaisen pitämään ritarikunnan ja Kylo Renin kiireisenä.
Elokuvassa Star Wars: The Rise of Skywalker C-3PO lähti Reyn, Finnin, Poen, Chewbaccan ja BB-8:n mukaan etsimään tiennäyttäjää, joka paljastaisi sithien kätketyn planeetan, Exegolin, ja samalla itse kuolleista palanneen Palpatinen sijainnin. He löysivät aavikkoplaneetta Pasaanalta tikarin, joka kuului Ochille, sithejä palvelleelle reliikinmetsästäjälle ja salamurhaajalle. Sen kirjoitus paljastaisi tiennäyttäjän sijainnin, mutta C-3PO ei voinut lausua sithien kieltä ääneen. Niinpä ryhmä vei C-3PO:n Kijimiin, jossa droidiseppä Babu Frik pystyi ohittamaan estot, mutta se aiheutti myös C-3PO:lle muistinmenetyksen. C-3PO sai myöhemmin muistinsa takaisin R2-D2:n varmuuskopion kautta juuri ennen Vastarinnan lähtöä Exegolin taisteluun.
Esiintymiset > Kaanon > Sarjakuvat

Sarjakuvassa Star Wars Special: C-3PO: The Phantom Limb selitetään miten C-3PO sai punaisen käsivartensa. Amiraali Gial Ackbar oli joutunut Ensimmäisen ritarikunnan vangiksi ja Vastarinta puolestaan oli vanginnut ritarikuntaa palvelevan protokolladroidin nimeltä OMRI. Tuntematon merihirviö repii C-3PO:lta käden ja heidän joutuessa happosateen armoille, OMRI antaa itsensä tuhoutua ja paljastaa Ackbarin olinpaikan. Poe Dameronin ja BB-8:n pelastettua C-3PO:n, hän päättää asentaa OMRI:n käsivarren menettämänsä käsivarren tilalle, muistoksi OMRI:n uhrauksesta.
Esiintymiset > Legends

Ennen Pimeän uhan ilmestymistä ja Anakin Skywalkerin paljastumista C-3PO:n rakentajaksi, C-3PO:n oli kerrottu olevan rakennettu 112 vuotta ennen Uuden toivon tapahtumia planeetalla nimeltä Affa.
Jedin paluun jälkeen sijoittuvassa oheismateriaalissa C-3PO avustaa yhä Leiaa, Lukea ja muita Kapinaliiton (myöhemmin Uuden tasavallan) tehtävissä. Varmaa ei tiedetä kuinka kauan C-3PO säilyi toimintakykyisenä vuoden 19 jYt jälkeen, mutta Star Wars Talesin numeron 19 tarinassa Storyteller, tuntemattomalla ajankohdalla vuosien 37–139 jYt välillä, kaksi orjapoikaa löytävät osittain tuhoutuneen C-3PO:n jäännökset.
Aiheesta muualla

Wikimedia Commonsissa on kuvia tai muita tiedostoja aiheesta .
C-3PO Tähtien sodan virallisilla sivilla (englanniksi)
C-3PO Wookieepediassa (englanniksi)
C-3PO Jedipediassa
Choconta

| Choconta |
| --- | --- |
 Choconta circulata
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Nivelkärsäiset Hemiptera
Alalahko::  Auchenorrhyncha
Yläheimo::  Cercopoidea
Heimo::  Sylkikaskaat Cercopidae
Suku::  Choconta  Fennah, 1979
Katso myös
   Choconta Commonsissa 
Infobox OKNimi-testi OK: 
Choconta on nivelkärsäisten (Hemiptera) lahkoon ja sylkikaskaiden (Cercopidae) heimoon kuuluva hyönteissuku. Kaikki suvun 5 lajia elävät endeemisenä Kolumbiassa, Perussa ja Boliviassa. Suvun nimi on annettu Kolumbiassa sijaitsevan kaupungin, Chocontán, mukaan.
Lajit

Choconta circulata
Choconta comitata
Choconta elliptica
Choconta juno
Choconta peruana
Aiheesta muualla

Kuvia tai muita tiedostoja aiheesta Choconta Wikimedia Commonsissa
Canadian Arrow

Tietokonekuva Canadian Arrow -raketista.
Canadian Arrow oli yksityisesti rahoitettu, kanadalaisten Geoff Sheerinin, Dan McKibbonin ja Chris Corken perustama raketti- ja avaruusmatkailuprojekti.
Suunnittelu

Canadian Arrow oli suunniteltu suborbitaalisia lennoille, ja sen tavoitteena oli tarjota mahdollisuus matkustaa avaruuden rajalle, mutta se ei saavuttanut samaa korkeutta kuin esimerkiksi orbitaaliset avaruusraketit. Raketti oli kaksivaiheinen, ja toisen vaiheen tehtävänä oli toimia pakojärjestelmänä hätätilanteissa.
Suunnittelu > Mallin kuvaus

Ensimmäinen vaihe:
Pituus: 10,21 metriä
Halkaisija: 1,65 metriä
Alapäässä oli neljä siivekettä, jotka auttoivat säilyttämään aerodynaamisen vakauden lennon aikana.
Ajoneuvoa ohjattiin grafiittisuihkusiivekkeiden ja aerodynaamisten siivekkeiden avulla.
Toinen vaihe (miehistöhytti):
Pituus: 6,1 metriä
Pohjan halkaisija: 1,65 metriä
Toinen vaihe oli suunniteltu toimimaan miehistöhyttinä ja oli varustettu neljällä suihkukäyttöisellä rakettimoottorilla.
Miehistöhytin neljä kiinteää rakettia voitiin sytyttää milloin tahansa lennon aikana, myös ennen laukaisua tai hätätilanteissa, kuten laukaisualustan keskeyttämisen tai lennon aikana tapahtuvan palautuksen yhteydessä.
Prototyyppi ja koelennot

Arrow-tiimi valmisti täysimittaisen prototyypin ja kuljetti sen esiteltäväksi huhtikuussa 2002 kuorma-autolla Manhattanille. Kesäkuussa 2003 Canadian Arrow ilmoitti nimenneensä astronautit, jotka lentäisivät heidän raketeillaan X Prize -kilpailussa loppuvuoden 2003 lennoilla. Ensimmäisen laukaisun viivästymiseen johti moottorin kehityksessä ilmenneet ongelmat. Canadian Arrow osallistui X-Prize -kilpailuun, jonka voitti Burt Rutanin SpaceShipOne lokakuussa 2004. Canadian Arrow ei ehtinyt saada rakettiaan valmiiksi ajoissa osallistuakseen 10 miljoonan dollarin X-palkinnon tavoitteluun. He suorittivat kuitenkin onnistuneesti miehistökapselinsa pudotuskokeen elokuussa 2004.
Arrow:n V2-pohjaista rakettimoottoria testattiin menestyksekkäästi 12. toukokuuta 2005 työntövoiman ollessa 223 kN, mikä katsottiin riittävän kolmen miehen kapselin viemiseksi avaruuteen.
Kesäkuussa 2005 Canadian Arrow sai luvan käyttää Kanadan puolustusvoimien Meafordin harjoitusalueen kärjessä sijaitsevaa Cape Richia rakettien koelentoihin.
Projektin loppu

Kanadalainen Preferred Towing of Sarnia -yhtiö osti Canadian Arrow -raketin täysimittaisen teknisen mallin 21. kesäkuuta 2013. Tämä yritys oli aiemmin viettänyt aikaa Chris Hadfieldin omistamalla lentokentällä Sarniassa ja heillä oli vahva kiinnostus kunnostaa tämä rakettimalli näytteillepanoa varten Sarniassa. Valitettavasti tämä suunnitelma kuitenkin myöhemmin hylättiin, ja Canadian Arrow -raketin mallia ei enää ole saatavilla.
Aiheesta muualla

Kuvia tai muita tiedostoja aiheesta Canadian Arrow Wikimedia Commonsissa
Clarence Ray Allen

| Clarence Ray Allen |
| --- | --- |
 Allen joulukuussa 2005.
Henkilötiedot
Syntynyt: 16. tammikuuta 1930 Blair, Oklahoma, Yhdysvallat
Kuollut: 17. tammikuuta 2006 (76 vuotta) San Quentin State Prison, Kalifornia, Yhdysvallat (teloitettu)
Kansalaisuus:   Yhdysvallat
Muut tiedot
Rikokset:  murtovarkaus, murha
Uhrit:  Mary Sue Kitts, Bryon Schletewitz, Josephine Rocha, Douglas White
Rangaistus:  kuolema (22. marraskuuta 1982)
Clarence Ray Allen (16. tammikuuta 1930 – 17. tammikuuta 2006) oli yhdysvaltalainen rikollinen, joka syyllistyi neljään murhaan Kaliforniassa 1970- ja 1980-luvuilla.
Allen oli tuomittu elinkautiseen vankeuteen kesäkuussa 1974 suoritetusta fresnolaisen Fran's Market -ruokakaupan murtovarkaudesta ja 17-vuotiaan Mary Sue Kittsin murhasta. Oikeudenkäynnin jälkeen Allen järjesti vankilasta käsin kolmen häntä vastaan todistaneen murhan.
Allen tuomittiin kuolemaan marraskuussa 1982. Hänet teloitettiin myrkkyruiskeella 17. tammikuuta 2006. Kalifornian kuvernööri Arnold Schwarzenegger oli kieltäytynyt armahtamasta häntä.
Aiheesta muualla

The People v. Clarence Ray Allen (42 C3d 1222) – Kalifornian korkein oikeus (31.12.1986)
Cleoselene

| Cleoselene |
| --- | --- |

Löytäminen
Löytäjät:  F. Marchis, P. Descamps, J. Berthier,  F. Vachier, J. P. Emery
Löytöaika:  18. syyskuuta 2008
Kiertoradan ominaisuudet
Planeetta:  216 Kleopatra
Keskietäisyys:  ~380 km
Eksentrisyys:  ?
Kiertoaika:  ~1,4? päivää
Inklinaatio:  ?
Fyysiset ominaisuudet
Läpimitta:  3 km
Pyörähdysaika:  ?
Kaasukehän ominaisuudet
Kaasunpaine:  -
Koostumus
-:  
Cleoselene on päävyöhykkeen asteroideihin kuuluvan pikkuplaneetta 216 Kleopatran pienempi ja sisempi kuu. Se tunnetaan myös nimellä (216) Kleopatra II. Cleoselenen löysivät F. Marchis, P. Descamps, J. Berthier, F. Vachier ja J. P. Emery 18. syyskuuta vuonna 2008 Keck-teleskoopilla. Kuu sai nimensä Kleopatra Selene II:n mukaan, joka oli toinen Kleopatra VII:n saamista kaksosista. Ennen nimeämistään kuu tunnettiin tunnuksella S/2008 (216) 2. Cleoselenen läpimitta on noin 3 kilometriä ja sen etäisyys Kleopatrasta on keskimäärin noin 380 km. Toinen Kleopatran kuista on nimeltään Alexhelios.
Clermont

Clermont-Ferrand tarkoittaa seuraavia:
Clermont-Ferrandin kaupungin vanhin osa
North River Steamboat -höyrylaivasta toisinaan virheellisesti käytetty nimi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Clermont”, voi hakea sivunnimihaulla, laajalla sivunnimihaulla tai tekstihaulla.
Brett Garsed

| Brett Garsed |
| --- | --- |
 Brett Garsed vuonna 2007.
Henkilötiedot
Syntynyt: 20. huhtikuuta 1963 (ikä 61)
Ammatti:  muusikko, laulunkirjoittaja
Muusikko
Aktiivisena:  1980–
Tyylilajit:  fuusio jazz, hard rock, instrumentaali rock, progressiivinen rock, pop rock
Soittimet:  kitara
Yhtyeet:  John Farnham, Nelson, Planet X
Levy-yhtiöt:  Legato Records, Liquid Note Records, Tone Centre Records
Aiheesta muualla
www.brettgarsed.com
  [ Muokkaa Wikidatassa ] [ ohje ]  
Brett Garsed (s. 20. huhtikuuta 1963) on australialainen muusikko.
Diskografia > Sooloalbumit

Big Sky (2002)
Dark Matter (2011)
Diskografia > Adrian’s Wall

Caught In The Web (1987)
Diskografia > John Farnham

Whispering Jack (1986)
Age of Reason (1988)
Chain Reaction (1990)
Full House (1991)
Romeo's Heart (1996)
Diskografia > Nelson > Albumit

After the Rain (1990)
Because They Can (1995)
Imaginator (1997)
Diskografia > Nelson > Livealbumit

Perfect Storm – After The Rain World Tour 1991 (2010)
Diskografia > Garsed/Helmerich

Quid Pro Quo (1992)
Exempt (1994)
Under the Lash of Gravity (1999)
Uncle Moe's Space Ranch (2001)
Uncle Moe's Space Ranch, Moe's Town (2007)
Diskografia > Derek Sherinian/Planet X

Planet X (1999)
Quantum (2007)
Molecular Heinosity (2010)
Diskografia > The Mark Varney Project

Centrifugal Funk (1997)
Diskografia > Bobby Rock

Out of Body (1996)
Diskografia > Muut esiintymiset

The Alchemists (2002, useita eri artisteja)
Richard Hallebeek Project (2004) Shawn Lanen kanssa
The World's Greatest Fusion Guitarists (2009) Shawn Lanen kanssa
Videografia

Rock Fusion (VHS, 1995)
Rock Guitar Improvisation (DVD, 2004)
Aiheesta muualla

Brett Garsedin viralliset sivut (englanniksi)
Cibolan piirikunta

Cibolan piirikunta (engl. Cibola County) on Yhdysvaltojen New Mexicon osavaltiossa sijaitseva piirikunta. Sen väkiluku oli 26 675 vuonna 2019. Piirikunnan hallintokeskus ja väkiluvultaan suurin kunta on Grantsin kaupunki. Piirikunta perustettiin 19. kesäkuuta 1981.
Aiheesta muualla

Kuvia tai muita tiedostoja aiheesta Cibolan piirikunta Wikimedia Commonsissa
Ciarán Hinds

| Ciarán Hinds |
| --- | --- |
 Ciarán Hinds vuonna 2008.
Henkilötiedot
Syntynyt: 9. helmikuuta 1953 (ikä 71) Belfast, Pohjois-Irlanti
Ammatti:  Näyttelijä
Aiheesta muualla
IMDb 
Elonet
Ciarán Hinds [ˈkɪərɔːn ˈhaɪndz] (s. 9. helmikuuta 1953 Belfast, Pohjois-Irlanti) on pohjoisirlantilainen näyttelijä. Hän syntyi Belfastissa katolilaiseen perheeseen. Hän opiskeli St. Malachy’s Collegessa ja sitten lakia Belfastin yliopistossa, mutta siirtyi Royal Academy of Dramatic Artiin.
Hinds aloitti uransa teatterissa, mutta on nykyisin tullut tunnetuksi myös elokuvista ja televisiosta. Hän on muun muassa esittänyt Julius Caesaria televisiosarjassa Rooma ja Mance Rayderia sarjassa Game of Thrones.
Elokuvia, joissa Hinds on esiintynyt, ovat muun muassa Veronica Guerin (2003), Lara Croft Tomb Raider: Elämän lähde (2003), München (2005), Matkalla Beetlehemiin (2006), Miami Vice (2006) ja Justice League (2017).
Aiheesta muualla

Ciarán Hinds Internet Movie Databasessa. (englanniksi)
Chikuma (1911)

| Chikuma / 筑摩 |
| --- | --- |
 Chikuma vuonna 1912.

Aluksen vaiheet
Rakentaja:  Sasebon laivastontelakka
Kölinlasku:  1. huhtikuuta 1909
Laskettu vesille:  1. huhtikuuta 1911
Palveluskäyttöön:  17. toukokuuta 1912
Poistui palveluskäytöstä:  1. huhtikuuta 1931
Loppuvaihe:  tuhoutunut maalilaivana 1935
Tekniset tiedot
Uppouma:  5 121 t
Pituus:  144,8 m
Leveys:  14,2 m
Syväys:  5,1 m
Koneteho:  22 500 hv (17 MW)
Nopeus:  26 solmua
Aseistus
Aseistus:  8 × QF 6″/L45 type 41 -tykkiä 4 × QF 12 naulan 12 cwt -laivatykkiä 2 × 7,7 mm Lewis-pikakivääriä 3 × 45 cm torpedoputkea
Chikuma (jap. 筑摩) oli keisarillisen Japanin laivaston toukokuussa 1911 valmistunut Chikuma-luokan panssarikansiristeilijä.
Valmistus

Alus tilattiin Sasebon laivastontelakalta osana vuoden 1907 hankintoja. Sen köli laskettiin 1. huhtikuuta 1909, ja alus laskettiin vesille 1. huhtikuuta 1911. Se valmistui 17. toukokuuta 1912.
Palvelus

Alus poistettiin alusluettelosta 1. huhtikuuta 1931. Hylky nimettiin Hai Kan No. 3:ksi
Chien d’artois

| Chien d’artois |
| --- | --- |

Avaintiedot
Alkuperämaa:   Ranska
Määrä:  Suomessa tuntematon Ranskassa 500
Rodun syntyaika:  1400–1500-luku
Alkuperäinen käyttö:  jäniksen, kauriin ja villisian metsästys
Nykyinen käyttö:  metsästys
Muita nimityksiä:  Artois Hound, Picard, Briquet, sabueso artesiano, arteesia hagijas
FCI-luokitus:  ryhmä 6 Ajavat ja jäljestävät koirat alaryhmä 1.2 Keskikokoiset ajavat koirat #28
Ulkonäkö
Paino:  28–30 kg
Säkäkorkeus:  53–58 cm
Väritys:  tricolor
Chien d’artois, "artoisinajokoira", on ranskalainen koirarotu. Se on kotimaansa ulkopuolella lähes tuntematon, ja Ranskassakin arvioidaan olevan jäljellä vain 500 yksilöä.
Ulkonäkö

Chien d’artois on keskikokoinen, vähän korkeuttaan pitempi, lyhytkarvainen koira. Pää on melko voimakas, leveä ja lyhyehkö, otsapenger korostunut. Paksuhkot huulet saavat kuonon näyttämään neliömäiseltä. Silmät ovat pyöreät, suuret ja tummanruskeat, ilme on surullinen. Korvat ovat paksuhkot, leveät, lähes litteät ja kärjistään pyöristyneet. Ne ovat melko pitkät ja silmien korkeudelle kiinnittyneet. Kuono on suora ja kohtalaisen pitkä, kirsu musta. Purenta on aina leikkaava. Rintakehä on syvä, leveä ja pitkä, selkä leveä. Häntä on melko pitkä ja sapelinmuotoinen. Karvapeite on lyhyt, tiheä ja sileä. Väritys on aina tricolor eli kolmivärinen: valkoinen punaisin ja joko riistanvärisin tai mäyrän harmain merkein. Toisinaan merkit muodostavat selkään manttelin. Säkäkorkeus vaihtelee 53–58 cm (1 cm poikkeus suuntaan tai toiseen hyväksytään) ja paino 28–30 kg välillä.
Luonne ja käyttäytyminen

Chien d'artois on älykäs, rohkea, kestävä, voimakas, omistajaansa kiintyvä ja tasapainoinen. Nykyisin Ranskassa on useita chien d’artois -ajueita. Ne metsästävät pääasiassa pienriistaa kuten jänistä, ja niillä on syvä, sointuva haukku. Niitä voidaan kuitenkin käyttää myös villisian ja kauriin metsästykseen, ja ne työskentelevät yhtä hyvin maaseudulla, metsikössä kuin pusikoissakin.
Alkuperä

Rotu on hyvin vanha ja tunnettiin alun perin nimellä picard Pikardian maakunnan mukaan. Se on lähtöisin Luoteis-Ranskasta, Artois’n maakunnasta, joka rajoittuu Englannin kanaaliin ja Belgiaan. Sen uskotaan polveutuvan muinaisesta hubertuksenajokoirasta ja olevan jo sukupuuttoon kuolleen isoartoisinajokoiran (grand chien d'artois) pienempi muunnos. Jo 1600-luvulla chien d’artois’ta pidettiin hyvin taitavana metsästyskoirana, ja se tunnettiin jo Ludvig XIII:n ja Henrik IV:n aikakausina. Joidenkin lähteiden mukaan se olisi ollut olemassa jo 1400-luvulla.
Rodusta tuli suosittu 1800-luvulla, jolloin se kuitenkin sekoittui pahasti metsästäjien Englannista tuomiin lintukoiriin, mistä Le Couteulx de Canteleu mainitsi vuonna 1890 Manuel de Vénerie Française-lehdessä. Hän kuitenkin samalla ylisti sitä yhdeksi parhaista jäniskoiraroduista. Chantillyssä Condéjen ruhtinassuku onnistui kuitenkin säilyttämään ajueensa puhdasrotuisina.
1800-luvun lopulla ja 1900-luvun alussa picardielainen herra Levoir yritti elvyttää vanhan puhdasrotuisen chien d'artois'n, mutta huonoin lopputuloksin. Ennen ensimmäisen maailmansodan alkua toinen picardielainen, herra Mallard, jatkoi rodun elvyttämistä. Yrityksistä huolimatta toisen maailmansodan loputtua chien d'artois'n uskottiin jo kuolleen sukupuuttoon. 1970-luvun alussa sommelainen herra Audrechy ja myöhemmin myös rouva Pilat onnistuivat kuitenkin lopulta pelastamaan rodun.
Ciba Specialty Chemicals

Ciba Specialty Chemicals oli sveitsiläinen kemianalan yritys. Yhtiön pääkonttori oli Baselissa, Sveitsissä. Sen liikevaihto oli vuonna 2004 noin 7 miljardia Sveitsin frangia ja sillä oli noin 19300 työntekijää. Yhtiö syntyi lääkeyritys Novartiksen kemianteollisuuden yhtiöittämisestä vuonna 1997. Ciba Specialty Chemicals sulautui BASF:iin kesäkuussa 2009.
Ciba Specialty Chemicalsin Suomen hallinto- ja tuotekehitysyksikkö sijaitsivat Raisiossa sen ostettua vuonna 2004 Raisio Oyj:n kemianteollisuuden toiminnot. Syksyllä 2009 BASF ilmoitti yt-neuvottelujen päätyttyä lakkauttavansa Raision tuotekehitys-, hallinto- ja myyntiyksiköt.